section_heading: Grabsko polje
paragraph_text: To je dio Sinjskog polja omeđen starim koritom Graba, novim koritom i rijekom Rudom. U njemu su zemlju imali samo stari Grabljani i Krvodoljani. Uži, početni dio Sinjskog polja s desne strane starog korita pripada Podima, a nešto i Krivodolu, a širi, koji se naziva Albertuša (prije vlasništvo obitelji Alberti) ima Vrabač (bez Svinjače). Premjeravanjem sredinom 20. st. došlo je do malih promjena.